OGame

Το OGame είναι ένα MMOG στρατηγικής και διαχείρισης. Οι απαιτήσεις του είναι η χρήση ενός φυλλομετρητή, όπως για παράδειγμα ο Microsoft Internet Explorer ή o Mozilla Firefox και μια σύνδεση στο διαδίκτυο. Παίζεται από περισσότερα από δύο εκατομμύρια άτομα.

 Η ιστορία 
Σύμφωνα με την πλοκή του παιχνιδιού, το έτος 2250, ο  άνθρωπος ξεκίνησε την πορεία του στο  σύμπαν αποικίζοντας νέους  γαλαξίες, με τη βοήθεια μιας νέας ανακάλυψης - της "παλμικής μηχανής" (impulse engine) - που αγγίζει κατά το μύθο την  ταχύτητα του φωτός. Η ανακάλυψη αυτή έφερε νέες ανακαλύψεις που βοήθησαν τον άνθρωπο να επεκτείνει τις τεχνολογικές του γνώσεις με νέα επιτεύγματα και να εδραιώσει μια εποχή ειρήνευσης στο σύμπαν.

Η ειρήνη όμως δεν διατηρήθηκε για πολύ, όταν ανακαλύφθηκε ένα νέο στοιχείο, το "Xentronium", που υπολογιζόταν πως έχει την " ενέργεια 10.000 γήινων ηλίων ανά μικρογραμμάριο". Ο πόθος για την απόκτηση του νέου και ισχυρού αυτού στοιχείου έσπειρε έριδες ανάμεσα στους ανθρώπους  που οδήγησε σε νέους πολέμους. 

Τελικά ο πόλεμος τελείωσε με την ανακάλυψη και χρησιμοποίηση μιας νέα βόμβας, της "Ωμέγα-βόμβας" (Omega Bomb), που αναλογεί στην ατομική βόμβα του μέλλοντος, η οποία κατέστρεψε το μεγαλύτερο μέρος των αποικιών.

Η δράση του παιχνιδιού τοποθετείται χρονικά μετά τη χρήση της "Ωμέγα-βόμβας", την εποχή που ο άνθρωπος προσπαθεί να ξαναχτίσει τα πάντα από την αρχή, δημιουργώντας νέους  πολιτισμούς.

 Το OGame σε διάφορες γλώσσες και χώρες 
Το OGame είναι ένα παιχνίδι που δημιούργησαν  γερμανοί  προγραμματιστές και ανήκει στην εταιρεία Gameforge. Επόμενο είναι η μητρική του γλώσσα να είναι τα γερμανικά και η γερμανική έκδοση να έχει και τους περισσότερους παίκτες, σε σχέση με οποιαδήποτε άλλη γλώσσα ή χώρα.

Όλες οι άλλες εκδόσεις είναι νεότερες της γερμανικής και έχουν σημαντικά μικρότερο αριθμό παικτών, που αποδυκνείεται και από τον αριθμό των Universes (σύμπαντα / κόπιες) που λειτουργούν. Τον Ιανουάριο του 2006, το OGame.org, η αγγλόφωνη έκδοση του OGame, έσπασε το "φράγμα" των 100.000 παικτών, ενώ το Φεβρουάριο του 2006 ανέφερε δύο (2) εκ. παίκτες διεθνώς.Οι παίκτες του OGame συνηθίζουν να λένε πως το OGame είναι "χειμερινό σπορ", καθώς κατά την περίοδο του καλοκαιριού μειώνεται σημαντικά ο αριθμός των παικτών.

Ο παρακάτω πίνακας απεικονίζει την παρουσία του OGame σε άλλες χώρες και γλώσσες και είναι έγκυρος ως 15 Ιουνίου του 2006.

 Γλώσσα  Κατάληξη Διακομιστή  Κατάσταση  Universes Γερμανικά  .de  3 Οκτωβρίου 2002  62 Αγγλικά  .org, .co.uk,  13 Σεπτεμβρίου 2004  22 Γαλλικά  .fr  23 Σεπτεμβρίου 2004  41 Ισπανικά  .com.es  26 Οκτωβρίου 2004  35 Πολωνικά  .pl  20 Ιανουαρίου 2005  52 Ρωσικά  .ru  20 Ιανουαρίου 2005  8 Απλ. Κινέζικα (Ταϊβάν)  .com.tw  27 Ιανουαρίου 2005  8 Τουρκικά  .com.tr  2 Μαρτίου 2005  29 Βοσνιακά  .ba  27 Μαρτίου 2005  9 Κροατικά  .com.hr  27 Μαΐου 2005  9 Ολλανδικά  .nl  27 Μαΐου 2005  8 Ιταλικά  .it  30 Μαΐου 2005  20 Παρτογαλικά  .com.pt  11 Αυγούστου 2005  11 Δανικά  .dk  28 Νοεμβρίου 2005  4 Πορτογαλικά (Βραζιλίας)  .com.br  6 Απριλίου 2006  2 Κινέζικα  .com.cn  4 Απριλίου 2006  1 Κορεάτικα  .co.kr  30 Ιουνίου 2006  1 Ελληνικά  .gr  9 Ιανουαρίου 2007 4 Τσέχικα  .cz  Δεν λειτουργεί ακόμα  0 Φινλανδικά  .fi  Δεν λειτουργεί ακόμα  0 Σλοβακικά  .sk  Δεν λειτουργεί ακόμα  0 Σουηδικά  .se  Δεν λειτουργεί ακόμα  0

 Σημειώσεις 

 Εξωτερικοί σύνδεσμοι 
 Επίσημη αγγλική σελίδα
 OGame Wiki

Κατηγορία:Βιντεοπαιχνίδια του 1999
Κατηγορία:Βιντεοπαιχνίδια φυλλομετρητών
Κατηγορία:Βιντεοπαιχνίδια στρατηγικής
Κατηγορία:Βιντεοπαιχνίδια MMOG